open-index/open-wikipedia-markdown huggingface dataset:
ปลาสากเหลือง

*ระวังสับสนกับ [[ปลาสากหางเหลือง]]*

**ปลาสากเหลือง** หรือ **ปลาน้ำดอกไม้เหลือง** (; ) ปลาทะเลชนิดหนึ่ง ในวงศ์ปลาสาก (Sphyraenidae)

มีรูปร่างเรียวยาว ปากกว้าง จะงอยปากแหลม ขากรรไกรล่างยื่นยาวกว่าขากรรไกรบนมีฟันเขี้ยว ช่องปากสีเหลือง กระดูกแก้มอันแรกมีเหลี่ยมรูปมุมฉาก  ครีบหลังอันแรกมีเทาปนกับสีเหลือง ครีบอก, ครีบก้น, ครีบหลังอันที่ 2 และครีบหางมีสีเหลืองแต่ครีบท้องมีสีขาว ลำตัวสีเหลืองอ่อน ท้องสีขาวเงิน  ตามลำตัวไม่มีแถบสีหรือลวดลายใด ๆ 

มีขนาดความยาวโดยเฉลี่ย 20-30 เซนติเมตร พบยาวที่สุด 55 เซนติเมตร พบกระจายพันธุ์ในทะเลเขตร้อนต่าง ๆ ทั่วโลก ในน่านน้ำไทยพบชุกชุมทั้งฝั่งอ่าวไทยและอันดามัน มักจะสับสนกับปลาสากหางเหลือง (*S. flavicauda*)  

เป็นปลาที่กินได้ทั้งพืชและสัตว์ขนาดเล็กทั่วไป บางครั้งอาจพบรวมฝูงกันเล็กตามชายฝั่งหรือปากแม่น้ำ

นิยมตกเป็นเกมกีฬา และบริโภคกันเป็นปลาเศรษฐกิจ นิยมนำเนื้อไปทำข้าวต้มหรือปลาเค็ม

## อ้างอิง

## แหล่งข้อมูลอื่น

* http://www.ssfrozenfood.com/index.php?cmd=product&cid=8&pid=15 

เหลือง
หมวดหมู่:ปลาเศรษฐกิจ
หมวดหมู่:ปลาน้ำกร่อย
ปลาสากใหญ่

**ปลาสากใหญ่** (; ) ปลาทะเลขนาดใหญ่ชนิดหนึ่ง ในวงศ์ปลาสาก (Sphyraenidae) มีลักษณะลำตัวเพรียวยาวเหมือนปลาสากทั่วไป แต่มีขนาดใหญ่กว่า ลำตัวสีเทาเงิน มีลายสีคล้ำเป็นจุดหรือแต้มที่กลางลำตัว ครีบหางมีลักษณะเป็นแผ่นใหญ่ มีสีดำและมีขอบสีขาว
 
## ขนาดลำตัว
ปลาสากใหญ่ เป็นปลาสากที่มีขนาดใหญ่ กรามและฟันแหลมคมแข็งแรงมาก จนสามารถงับปลาขนาดใหญ่ อย่างปลานกแก้วให้ขาดเป็นสองท่อนได้ง่าย ๆ 
มีจุดเด่น คือ ฟันแหลมคมจำนวนมากในปากที่ยาวจนคับปาก เป็นปลาสากขนาดใหญ่ สามารถโตเต็มที่ได้ถึง 6 ฟุต น้ำหนักกว่า 50 กิโลกรัม จัดเป็นปลาสากชนิดที่ใหญ่ที่สุด  

## ถิ่นที่อยู่
เมื่อยังเป็นปลาขนาดใหญ่ จะรวมฝูงอยู่กันในป่าชายเลนหรือปากแม่น้ำ ที่เป็นแหล่งน้ำกร่อยหรือน้ำจืด ออกหากินในเวลากลางคืน  พบกระจายพันธุ์ทั้งมหาสมุทรแปซิฟิก, มหาสมุทรแอตแลนติก และทะเลแคริบเบียน 

เป็นปลาที่นิยมตกกันเป็นเกมกีฬา และบริโภคเนื้อเป็นอาหาร 

## อ้างอิง

## แหล่งข้อมูลอื่น

*  รูปและข้อมูลเพิ่มเติม 

ใหญ่
วงศ์แตง

พืชใน**วงศ์แตง** (:En:Cucurbitaceae) ประกอบไปด้วยพืชจำพวกสควอช, เมล่อน, และบวบ และยังรวมถึงพืชที่เพาะปลูกกันอย่าง แตงกวา, ฟักทอง, และแตงโมด้วย พืชวงศ์นี้ ส่วนมากกระจายพันธุ์ในเขตร้อนทั้งในเขตโลกเก่า และโลกใหม่

พืชวงศ์แตงมีประมาณ 125 สกุล 960 ชนิด ส่วนใหญ่พบในเขตร้อนและกึ่งเขตร้อน ส่วนมากเป็นพืชเถาปีเดียว แต่สามารถเป็นไม้เถาเนื้อแข็ง, ไม้พุ่มมีหนาม, และต้นไม้ (:En:Dendrosicyos) หลายชนิดมีดอกขนาดใหญ่สีขาวหรือเหลือง ลำต้นเป็นห้าเหลี่ยม มีขน มือจับทำมุม 90° กับก้านใบตรงข้อ ใบไร้หูใบสลับใบแฉกเหมือนนิ้วมือหรือใบประกอบแผ่เหมือนนิ้วมือ ดอกมีเพศเดียวอยู่ต่างต้น (dioecious) หรือต้นเดียวกัน (:En:monoecious) ดอกเพศเมียมีรังไข่ใต้วงกลีบ ผลมีเนื้อหลายเมล็ดแบบแตง

## อ้างอิง

* 
* Jeffrey, C. 2005. A new system of Cucurbitaceae. *Bot. Zhurn* 90: 332–335.
*  [latest classification of Cucurbitaceae]

## แหล่งข้อมูลอื่น
* Cucurbitaceae  in T.C. Andres (1995 onwards) .
* Cucurbitaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 

ตแง
หมวดหมู่:พืชกรรมไร่นา
ไรทะเล

**ไรทะเล** หรือ **อาร์ทีเมีย** หรือ **ไรน้ำเค็ม** หรือ **ไรน้ำสีน้ำตาล** () เป็นสัตว์น้ำจำพวกครัสเตเชียนสกุลหนึ่ง ที่นิยมใช้ในอุตสาหกรรมการประมงและเพาะเลี้ยงสัตว์น้ำ

ไรทะเล เป็นครัสเตเชียน ในสกุล *Artemia* ถือกำเนิดในบริเวณเมดิเตอร์เรเนียนมานานกว่า 5.5 ล้านปีมาแล้ว ลักษณะเป็นสัตว์สีน้ำตาลแดงหรือสีน้ำตาลส้ม ไม่มีเปลือกแข็งหุ้มตัว มีเพียงเนื้อเยื่อบาง ๆ เท่านั้นที่หุ้มตัว ว่ายน้ำเคลื่อนที่ในลักษณะหงายท้อง ลำตัวเรียวยาวคล้ายใบไม้แบ่งออกได้เป็น 3 ส่วน คือ ส่วนหัว แบ่งออกได้เป็น 6 ปล้อง ปล้องแรกเป็นที่ตั้งของตาเดียวและตารวม มีก้านตา 1 คู่ ปล้องที่ 2 เป็นที่ตั้งของหนวดคู่แรก ปล้องที่ 3 เป็นที่ตั้งของหนวดคู่ที่ 2 ปล้องที่ 4 เป็นกราม ปล้องที่ 5 เป็นฟันคู่แรก ปล้องที่ 6 เป็นฟันคู่ที่ 2 ส่วนอกแบ่งออกเป็น 11 ปล้อง แต่ละปล้องประกอบด้วยระยางค์ เป็นอวัยวะทำหน้าที่เกี่ยวกับการเคลื่อนที่ การหายใจและการกรองรวบรวมอาหาร ส่วนท้องแบ่งออกได้ 8 ปล้อง ปล้องแรกเป็นที่ตั้งของอวัยวะเพศ ปล้องที่ 2-7 ไม่มีระยางค์ ปล้องที่ 8 มีแพนหาง 1 คู่ โดยปกติเมื่อโตเต็มวัย เพศผู้จะมีขนาดเล็กกว่าเพศเมีย และจะมีหนวดคู่ที่ 2 ขนาดใหญ่กว่ารูปร่างคล้ายตะขอใช้เกาะจับเพศเมีย บริเวณปล้องแรกของส่วนท้องของเพศผู้จะมีอวัยวะเพศผู้อยู่ 1 คู่ ในเพศเมียตัวเต็มวัย หนวดคู่ที่ 2 จะมีขนาดเล็กลง และเปลี่ยนมาทำหน้าที่รับความรู้สึก บริเวณปล้องแรกของส่วนท้องจะมีอวัยวะเพศเมียทำหน้าที่เก็บตัวอ่อนหรือเก็บไข่ 

ไรทะเลสืบพันธุ์ได้ทั้งอาศัยเพศและไม่อาศัยเพศ ทั้งนี้ขึ้นอยู่กับสายพันธุ์ ให้ลูกทั้งแบบเป็นตัว โดยจะมีไข่ฟักเป็นตัวภายในมดลูก ไข่ไม่มีเปลือกหนาแข็งหุ้ม สามารถวางไข่ได้ครั้งละ 300-500 ฟอง ขึ้นอยู่กับสายพันธุ์, ความสมบูรณ์ของไรทะเล หรืออุณหภูมิของสภาพแวดล้อมที่อาศัย ใช้เวลาประมาณ 48 ชั่วโมง ในการฟักเป็นตัว

ไรทะเล มีถิ่นกำเนิดในทะเลสาบน้ำเค็ม ในสหรัฐอเมริกา, ยุโรป และจีน ไม่พบในประเทศไทย แบ่งออกได้เป็น 10 ชนิด ได้แก่

**[[Artemia franciscana]]* Kellogg, 1906  
**[[Artemia gracilis]]* Verrill, 1869 
**[[Artemia monica]]* Verrill, 1869 
**[[Artemia parthenogenetica]]* Bowen and Sterling, 1978    
**[[Artemia persimilis]]* Piccinelli & Prosdocimi, 1968    
**[[Artemia salina]]* (Linnaeus, 1758)    
**[[Artemia sinica]]* Cai, 1989    
**[[Artemia tibetiana]]* Abatzopoulos, Bo Zhang, and Patrick Sorgeloos, 1998    
**[[Artemia tunisiana]]* Bowen and Sterling, 1978    
**[[Artemia urmiana]]* Gunther, 1900  

ปัจจุบัน ไรทะเลสามารถเพาะขยายพันธุ์ได้ เป็นอาหารหลักของสัตว์น้ำขนาดเล็ก ทั้งสัตว์น้ำเศรษฐกิจและสัตว์น้ำสวยงาม ด้วยมีคุณค่าทางอาหาร โดยเฉพาะโปรตีนสูง โดยกระทำกันเป็นฟาร์มในน้ำที่เค็มจัด อีกทั้งไข่ของไรทะเลก็สามารถอบแห้ง เก็บไว้ในกระป๋องได้นานเป็นปี เมื่อนำออกมาฟัก ก็สามารถกระทำได้ง่าย  นอกจากนี้ไรทะเลยังได้รับความนิยมในฐานะสัตว์น้ำสวยงามด้วย โดยในตลาดพ่อค้าจะเรียกไรทะเลว่า "ลิงทะเล (Sea-Monkeys)" เพื่อเพิ่มความดึงดูด โดยมักนิยมขายเป็นไข่เพื่อนำไปฟักตัวในน้ำ

## รูปภาพ

ภาพ:Brine shrimp cyst.jpg|ลักษณะไข่ของไรทะเล
ภาพ:Live brine shrimp.jpg|ไรทะเลมีชีวิต
ภาพ:Artemia breeding ponds.jpg|บ่อเพาะไรทะเลในเชิงอุตสาหกรรม
ภาพ:SeaMonkiesInAquarium.JPG|ไรทะเลในตู้ปลา

## อ้างอิง

## แหล่งข้อมูลอื่น
*Hatch Artimia การฟักไข่ไรทะเล(อาร์ทีเมีย)

หมวดหมู่:กุ้ง-กั้ง-ปู
หมวดหมู่:สัตว์ที่ใช้เป็นอาหารสัตว์
หมวดหมู่:การเลี้ยงปลา
พระบุตรพระเป็นเจ้า

[thumb|right|270px|ภาพ[พระเจ้าพระบิดาและพระวิญญาณบริสุทธิ์ประทับบนพระกุมารเยซู วาดโดย บาร์โตโลเม เอสเตบัน มูรีโย ราวคริสต์ทศวรรษ 1670]]
ตามความเชื่อของคริสต์ศาสนิกชนส่วนมากซึ่งถือแนวคิดแบบตรีเอกภาพนิยมถือว่า **พระบุตรพระเป็นเจ้า** หรือ **พระบุตรของพระเจ้า** () หมายถึงพระเยซู โดยมีพระยาห์เวห์เป็นพระเจ้าพระบิดา โดยนัยนี้ พระเยซูมีสถานะเป็นพระเจ้าพระบุตรด้วย แต่คริสต์ศาสนิกชนกลุ่มอตรีเอกภาพนิยม (เช่น พยานพระยะโฮวา) แม้จะถือว่าพระเยซูคือพระบุตรของพระเป็นเจ้าเช่นกัน แต่ไม่ยอมรับว่าเป็นพระเจ้าพระบุตร

ในประวัติศาสตร์ชาติต่าง ๆ จักรพรรดิมักถือว่าตนเองคือพระโอรสของเทพเจ้าหรือโอรสสวรรค์ จักรพรรดิเอากุสตุสแห่งจักรวรรดิโรมันก็อ้างว่าตนเองมีพระราชบิดาบุญธรรมคือเทพเจ้า ผู้เผด็จการจูเลียส ซีซาร์และจักรพรรดิโดมิเชียนเรียกตนเองว่า "ดีวีฟีลิอุส" ( *โอรสเทพเจ้า*) แต่ความเชื่อนี้ต่างจาก "พระบุตรพระเป็นเจ้า" ที่ปรากฏในคัมภีร์ไบเบิลภาคพันธสัญญาใหม่

ในพันธสัญญาใหม่ระบุถึงการเรียกพระเยซูว่า "พระบุตรของพระเจ้า" อยู่หลายครั้ง เพื่อชี้ให้เห็นว่าพระเยซูเป็นพระเจ้า นับตั้งแต่การเสด็จลงมารับสภาพมนุษย์จนถึงการถูกตรึงที่กางเขน เช่น เมื่อพระเยซูทรงรับบัพติศมาเสร็จก็มีพระวจนะของพระเจ้าดังมาจากฟ้าว่า "ท่านผู้นี้เป็นบุตรที่รักของเรา" สาวกของพระเยซูก็เรียกพระเยซูว่าพระบุตรของพระเจ้า

## อ้างอิง

หมวดหมู่:พระเป็นเจ้า
หมวดหมู่:พระเยซู
หมวดหมู่:คำศัพท์ศาสนาคริสต์
หมวดหมู่:วลีในคัมภีร์ไบเบิล
โมโตโรลาโมบิลิตี

**โมโตโรลาโมบิลิตี** () เป็นบริษัทผู้ผลิตอุปกรณ์โทรคมนาคมสัญชาติอเมริกัน เป็นผู้ผลิตโทรศัพท์เคลื่อนที่, กล่องรับสัญญาณเซตท็อปบอกซ์และเคเบิลโมเด็ม ปัจจุบันเป็นบริษัทในเครือของเลอโนโว มีสำนักงานใหญ่อยู่ที่ชานเมืองชิคาโก รัฐอิลลินอย ประเทศสหรัฐอเมริกา

บริษัทนี้เดิมเป็นแผนกหนึ่งในบริษัทโมโตโรลา ใช้ชื่อว่า Mobile Devices เป็นผู้นำตลาดโทรศัพท์เคลื่อนที่ระบบแอนะล็อก โดยเป็นผู้บุกเบิกโทรศัพท์แบบฝาพับ รุ่นสตาร์แท็กในช่วงกลางทศวรรษ 1990 แต่กลับไม่สามารถก้าวทันคู่แข่งคือ โนเกียและซัมซุง ในการพัฒนาโทรศัพท์เคลื่อนที่ระบบดิจิทัลและสมาร์ทโฟน ทำให้มียอดขายตกต่ำและประสบภาวะขาดทุนอย่างต่อเนื่องในช่วงปลายทศวรรษ 2000

thumb|ป้ายโมโตโรลาใกล้สำนักงานใหญ่ของกูเกิล หลังกูเกิลเข้าซื้อกิจการ

แผนก Mobile Devices ของโมโตโรลาได้แยกออกเป็นบริษัท "โมโตโรลาโมบิลิตี" มีผลตั้งแต่เดือนมกราคม ค.ศ. 2011 เพื่อให้มีความสามารถในการแข่งขัน ส่วนโมโตโรลาเดิมเปลี่ยนชื่อบริษัทเป็น "โมโตโรลาโซลูชันส์" ต่อมากูเกิลได้ประกาศเข้าซื้อกิจการโมโตโรลาโมบิลิตี เนื่องจากต้องการสิทธิบัตรหลายรายการของโมโตโรลา ซึ่งมีผลต่อการพัฒนาระบบปฏิบัติการแอนดรอยด์ กูเกิลซื้อกิจการโมโตโรลาโมบิลิตีเป็นผลสำเร็จเมื่อเดือนมีนาคม ค.ศ. 2012 และได้วางตลาดโทรศัพท์รุ่นใหม่สองรุ่น คือ โมโต เอกซ์และโมโต จี พร้อมกับประกาศพัฒนาคอนเซปของโทรศัพท์ระบบใหม่แบบโมดูลาร์

กูเกิลได้ประกาศเมื่อวันที่ 29 มกราคม ค.ศ. 2014 ว่าจะขายกิจการโมโตโรลาโมบิลิตีให้กับเลอโนโว ผู้ผลิตคอมพิวเตอร์สัญชาติจีน ด้วยราคา 2.91 พันล้านดอลลาร์สหรัฐ การซื้อขายเสร็จสิ้นลงในเดือนตุลาคม ค.ศ. 2014

## อ้างอิง

หมวดหมู่:ผู้ผลิตโทรศัพท์มือถือ
หมวดหมู่:บริษัทของสหรัฐ
หมวดหมู่:กูเกิล
หมวดหมู่:เลอโนโว
หมวดหมู่:การควบรวมและเข้าซื้อกิจการในปี พ.ศ. 2557
มหาวิทยาลัยราชภัฏกำแพงเพชร แม่สอด

**มหาวิทยาลัยราชภัฏกำแพงเพชร แม่สอด** () เป็นศูนย์การศึกษาของมหาวิทยาลัยราชภัฏกำแพงเพชร ตั้งอยู่222 หมู่ 7 ตำบลแม่ปะ อำเภอแม่สอดจังหวัดตาก จัดตั้งขึ้นในปี พ.ศ. 2543

## ประวัติ
ปี พ.ศ. 2535 ผู้ช่วยศาสตราจารย์เจนวิทย์ ผาสุข อธิการบดีวิทยาลัยครูกำแพงเพชร ได้สนองตอบนโยบายของอธิบดีกรมการฝึกหัดครู (ดร.นิเชต สุนทรพิทักษ์) ขอใช้ป่าสงวนเสื่อมโทรมจำนวน 600 ไร่ ตำบลแม่ปะ อำเภอแม่สอด จังหวัดตาก จากกรมป่าไม้ กระทรวงเกษตรและสหกรณ์ ได้รับอนุญาตให้ใช้พื้นที่ตั้งแต่ วันที่ 3 กุมภาพันธ์ พ.ศ. 2536 เพื่อเป็นศูนย์การศึกษาและปฏิบัติการทางวิชาการระดับอุดมศึกษาในสาขาวิชาที่เกี่ยวข้องกับการพัฒนาท้องถิ่น ปี พ.ศ. 2537 ได้รับงบประมาณจำนวน 500,000 บาท และงบบำรุงการศึกษาของวิทยาลัยครูกำแพงเพชรจำนวน 197,000 บาท รวมเป็นเงินจำนวน 697,000 บาท สำหรับสร้างสำนักงานชั่วคราว ใช้เป็นสำนักงานศูนย์ปฏิบัติการและวิจัยทางธรรมชาติ ปีเดียวกันนี้ได้รับงบพัฒนาของสมาชิกผู้แทนราษฏร (อุดร ตันติสุนทร) จำนวน 300,000 บาท สำหรับสร้างฝายน้ำล้น 

ปี พ.ศ. 2543 อธิการบดีสถาบันราชภัฏกำแพงเพชร (ผศ.รัตนา รักการ) ได้สั่งการให้เปิดสอนนักศึกษาภาคพิเศษ (กศ.บป.) ขณะเดียวกันมติที่ประชุม กรอ. จังหวัดตาก เมื่อวันที่ 23 มีนาคม 2543 ให้สถาบันราชภัฏกำแพงเพชรเปิดสอนระดับปริญญาตรีในวัน เสาร์ – อาทิตย์ (ภาคพิเศษ) ณ อำเภอแม่สอด ในปีการศึกษา 2543 เปิดสอนนักศึกษาภาคพิเศษขึ้น ณ โรงเรียนสรรพวิทยาคม มีนักศึกษาภาคพิเศษจำนวน 650 คน ในปลายปี พ.ศ. 2543 กรรมการผู้ทรงคุณวุฒิสภาประจำสถาบันราชภัฏกำแพงเพชร (นายสุชาติ จึงกิจรุ่งโรจน์) เสนอให้มีคณะกรรมการพัฒนาศูนย์บริการทางวิชาการ ประมาณ 20 คน ที่เป็นผู้นำด้านเศการประชุมของคณะกรรมการพัฒนาศูนย์บริการทางวิชาการรษฐกิจของอำเภอแม่สอด ต่อมาเลขาธิการสำนักงานสภาสถาบันราชภัฏจึงได้ออกคำสั่งที่ 739/2543 เรื่องแต่งตั้งคณะกรรมการพระราชวีรากรพัฒนาศูนย์บริการทางวิชาการ ณ ศูนย์ปฏิบัติการและวิจัยทางธรรมชาติ อำเภอแม่สอด จังหวัดตาก กอรปกับหอการค้าจังหวัดตาก ขอให้สถาบันราชภัฏกำแพงเพชรเปิดวิทยาเขตที่อำเภอแม่สอด เพื่อเป็นการขยายโอกาสทางการศึกษาแก่ราษฎรตามแนวชายแดน สภาอุตสาหกรรมจังหวัดตาก ขอให้จัดตั้งศูนย์ให้การศึกษาภายนอกสถาบัน สำหรับนักศึกษาภาคปกติ พ.ศ. 2544 คณะกรรมการพัฒนาศูนย์บริการทางวิชาการที่เป็นผู้นำเศรษฐกิจ และผู้นำด้านศาสนา หน่วยงานตามคำสั่ง ที่ 739/2543 ได้เสียสละกำลังทรัพย์เป็นจำนวน 15,981,000 บาท สร้างอาคารสำนักงาน 1 หลัง โรงอาหาร-หอประชุม 1 หลัง ที่พักอาจารย์ 2 หน่วย ๆ ละ 6 ห้อง อาคารห้องส้วม 2 หลัง อาคารสำนักวิทยบริการ 1 หลัง สามารถเปิดรับนักศึกษา จัดการเรียนการสอนนักศึกษาภาคปกติได้ในเดือนมิถุนายน พ.ศ. 2544 

ในปีการศึกษา 2543 ได้มีการเปลี่ยนแปลงจัดตั้งตามโครงการการจัดการศึกษานอกสถานที่ตั้ง มีการจัดการศึกษาระดับปริญญาตรี ได้แก่ ปริญญาตรีภาคปกติ จำนวน 6 หลักสูตร และปริญญาตรี 4 ปีภาคพิเศษ จำนวน 3 หลักสูตร เพื่อขยายโอกาสการอุดมศึกษาสู่ท้องถิ่น และมีมติสภามหาวิทยาลัยราชภัฏกำแพงเพชร ครั้งที่ 2/2552 ตั้งขึ้นมีฐานะเทียบเท่าคณะ เมื่อวันที่ 25 กุมภาพันธ์ 2552 ที่จะต้องปฏิบัติมี 4 ประการคือการผลิตบัณฑิต การวิจัย การให้บริการทางวิชาการแก่สังคมและการทำนุบำรุงศิลปะและวัฒนธรรม

สถาบันราชภัฏกำแพงเพชร ได้กราบทูลเชิญ “สมเด็จพระเทพรัตนราชสุดาฯ สยามบรมราชกุมารี” เสด็จพระราชดำเนินทรงเปิดป้ายสถาบันราชภัฏกำแพงเพชร ศูนย์อุดมศึกษาแม่สอด เมื่อวันที่ 25 กุมภาพันธ์ พ.ศ. 2553

## อ้างอิง

## แหล่งข้อมูลอื่น
* มหาวิทยาลัยราชภัฏกำแพงเพชร
* มหาวิทยาลัยราชภัฏกำแพงเพชร แม่สอด 

หมวดหมู่:มหาวิทยาลัยราชภัฏกำแพงเพชร
หมวดหมู่:สถาบันอุดมศึกษาในจังหวัดตาก
หมวดหมู่:สถานศึกษาในอำเภอแม่สอด
คดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด

**คดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด** () เป็นคดีในศาลแรกในชุดที่กำลังดำเนินอยู่ระหว่างบริษัทแอปเปิล กับบริษัทซัมซุงอิเล็คทรอนิกส์ จำกัด ว่าด้วยแบบผลิตภัณฑ์สมาร์ตโฟนและแท็บเล็ตคอมพิวเตอร์ ทั้งสองบริษัทเป็นผู้ผลิตสมาร์ตโฟนขายเกินครึ่งทั่วโลก ในเดือนกรกฎาคม พ.ศ. 2555 ในฤดูใบไม้ผลิ พ.ศ. 2554 แอปเปิลเริ่มฟ้องร้องซัมซุงในคดีการละเมิดสิทธิบัตร ขณะที่แอปเปิลกับโมโตโรล่าโมบิลิตีได้มีการฟ้องร้องมาแล้วก่อนหน้านี้ การฟ้องร้องสิทธิบัตรเทคโนโลยีในหลายชาติของแอปเปิลได้กลายมาเป็นส่วนหนึ่งของ "สงครามสิทธิบัตรอุปกรณ์เคลื่อนที่" ซึ่งเป็นการฟ้องร้องอย่างกว้างขวางในการแข่งขันอย่างดุเดือดในตลาดโทรศัพท์เคลื่อนที่ผู้บริโภคของโลก

จนถึงเดือนสิงหาคม พ.ศ. 2554 แอปเปิลและซัมซุงได้ฟ้องร้องกันแล้ว 19 คดีใน 9 ประเทศ เมื่อถึงเดือนตุลาคม ได้มีการฟ้องร้องเพิ่มในอีกประเทศหนึ่ง รวมเป็น 10 ประเทศ ในเดือนเมษายน พ.ศ. 2555 ศาลสหรัฐสั่งให้ประธานบริหารของแอปเปิลและซัมซุงเจรจาระงับคดีเพื่อจำกัดหรือแก้ไขข้อพิพาทด้านสิทธิบัตร จนถึงเดือนกรกฎาคม พ.ศ. 2555 ทั้งสองบริษัทยังพัวพันอยู่ในกว่า 50 คดีทั่วโลก โดยทั้งสองมีการเรียกร้องค่าเสียหายหลายพันล้านดอลล่าร์สหรัฐต่อกัน

วันที่ 6 ธันวาคม 2559 ศาลสูงสุดสหรัฐวินิจฉัยด้วยมติ 8-0 ให้กลับคำวินิจฉัยจากการไต่สวนครั้งแรกซึ่งให้แอปเปิลได้เงินชดเชยเกือบ 400 ล้านดอลลาร์สหรัฐ และส่งคดีคืนไปยังศาลอุทธรณ์กลางเพื่อให้นิยามมาตรฐานทางกฎหมายที่เหมาะสมของ "บทประดิษฐกรรม" เนื่องจากมิใช่ตัวสมาร์ตโฟน แต่เป็นเคสและจอภาพซึ่งสิทธิบัตรการออกแบบยังใช้ได้อยู่

## อ้างอิง

หมวดหมู่:คดีในสหรัฐ
หมวดหมู่:หลักกฎหมายปกครองสหรัฐที่ถือเอาคำพิพากษาเป็นบรรทัดฐาน
หมวดหมู่:หลักกฎหมายคอมพิวเตอร์สหรัฐที่ถือเอาคำพิพากษาเป็นบรรทัดฐาน
หมวดหมู่:หลักกฎหมายสัญญาสหรัฐที่ถือเอาคำพิพากษาเป็นบรรทัดฐาน
หมวดหมู่:หลักกฎหมายสิทธิบัตรสหรัฐที่ถือเอาคำพิพากษาเป็นบรรทัดฐาน
หมวดหมู่:สงครามสิทธิบัตร
เจ้าศิริประกาย ณ เชียงใหม่

**เจ้าศิริประกาย ณ เชียงใหม่** (23 ธันวาคม พ.ศ. 2444 – 25 มกราคม พ.ศ. 2482) เป็นธิดาในเจ้าแก้วนวรัฐ เจ้าผู้ครองนครเชียงใหม่ องค์ที่ 9 กับหม่อมบัวเขียว ณ เชียงใหม่ มีเจ้าพี่เจ้าน้องร่วมหม่อมมารดาคือ เจ้าพงษ์อินทร์ และเจ้าอินทนนท์ ณ เชียงใหม่ และมีเจ้าพี่ต่างมารดาอีกสามคน

เจ้าศิริประกายสมรสกับเจ้ากาวิละวงศ์ ณ เชียงใหม่ มีบุตร-ธิดา 3 คน คือ
# เจ้าพงษ์กาวิล ณ เชียงใหม่ สมรสกับงามวิไล (สกุลเดิม สุกัณศีล) และสมรสอีกครั้งกับบุญประกอบ (สกุลเดิม ส่วยสุวรรณ)
# ศิริกาวิล สิงหรา ณ อยุธยา 
# เจ้ากอแก้วประกายกาวิล ณ เชียงใหม่ สมรสและหย่ากับพลตำรวจโท ทิพย์ อัศวรักษ์ มีบุตรหนึ่งคน

เจ้าศิริประกาย ณ เชียงใหม่ เสียชีวิตในวันที่ 25 มกราคม พ.ศ. 2482 ที่โรงพยาบาลแมคคอร์มิค จังหวัดเชียงใหม่ และจัดพิธีศพ ณ คุ้มท่าเจดีย์กิ่ว

## ลำดับสาแหรก



## อ้างอิง

หมวดหมู่:เจ้าหญิงเชียงใหม่
หมวดหมู่:สกุล ณ เชียงใหม่
หมวดหมู่:เจ้าแก้วนวรัฐ
หมวดหมู่:บุคคลจากจังหวัดเชียงใหม่
หมวดหมู่:ราชธิดาในเจ้าผู้ครองนครฝ่ายเหนือ‎
น้ำพริกอ่อง

**น้ำพริกอ่อง** เป็นน้ำพริกซึ่งนิยมรับประทานกันในภาคเหนือของประเทศไทย โดยเฉพาะเมื่อมีงานบุญหรืองานออกรับแขกบ้านแขกเมืองจะต้องมีอาหารชนิดนี้อยู่ในสำรับขันโตก

## ส่วนผสม
น้ำพริกอ่องมีรสเผ็ดจากพริก เปรี้ยวจากมะเขือเทศ (มะเขือส้ม) และเค็มจากถั่วเน่า ส่วนผสมทั้งสามอย่างนี้ทำให้น้ำพริกมีสีแดงส้มสะดุดตา น้ำพริกอ่องจะมีลักษณะคล้ายผัดหมูสับ มากกว่าจะเป็นน้ำพริกไว้จิ้มทั่วไป สามารถใส่น้ำขลุกขลิกหรือใส่น้ำจนลักษณะคล้ายแกงก็ได้ เป็นน้ำพริกที่นิยมรับประทานกับแคบหมูและผักสด เช่น แตงกวาหั่นแว่น ถั่วฝักยาว ผักกาดขาว กะหล่ำปลี ทั้งนี้จะไม่นิยมใส่น้ำตาล

เครื่องปรุงสำคัญคือมะเขือส้ม นำมาผัดเคี่ยวกับเนื้อหมู และน้ำพริก แต่เดิมจะใช้เนื้อปลาช่อนย่างเพราะเนื้อหมูหายาก ซึ่งน่าจะไม่ใช่เรื่องจริง เพราะในคนเหนือสมัยโบราณมีการบริโภคเนื้อหมูกันเป็นปกติอยู่แล้ว ดังปรากฏในบันทึกของร้อยเอกโทมัส ลาวน์ดส์ นายตำรวจอังกฤษ ที่ได้บันทึกสภาพตลาดเมื่อร้อยกว่าปีในเมืองเชียงใหม่เอาไว้ และได้บรรยายการค้าเนื้อสัตว์เอาไว้ว่า ในตลาดในเมืองเชียงใหม่มีเนื้อหมูวางขายเป็นปกติ อีกประการหนึ่งคือ น้ำพริกอ่องสามารถนำไปทำน้ำเงี้ยวต่อได้ น้ำพริกอ่องจึงไม่สามารถนำปลาช่อนมาทำได้ เพราะน้ำเงี้ยวไม่มีส่วนประกอบเป็นปลาช่อน คำว่า "อ่อง" ในที่นี้หมายถึงวิธีการปรุงน้ำพริกที่ต้องผัดเคี่ยวทิ้งไว้ให้น้ำค่อย ๆ งวดลง รับประทานคู่กับผักชนิดต่าง ๆ เช่น ขนุนอ่อนต้ม ใบบัวบก

น้ำพริกสำหรับผัดน้ำพริกอ่องจะคล้ายน้ำพริกแกงส้มของทางภาคกลางเพียงแต่ไม่ใส่กระชายและใช้พริกแห้งแทนพริกหยวก (ภาษาเหนือเรียกว่า พริกหนุ่ม) น้ำพริกจึงประกอบไปด้วย พริก เกลือ หอมแดง กระเทียม กะปิ ถั่วเน่า สามารถใส่หรือไม่ใส่ตะไคร้ก็ได้ เดิมนั้นใช้ถั่วเน่าแผ่นปิ้งไฟให้หอม ปัจจุบันสามารถใช้เต้าเจี้ยวสีน้ำตาลตามท้องตลาดแทนได้ การเจียวน้ำพริกหากไม่ชอบกระเทียมเจียวก็สามารถเจียวด้วยหอมแดงซอย น้ำพริกอ่องสามารถนำไปทำเป็นน้ำเงี้ยวต่อได้

## พลังงาน
ทั้งนี้น้ำพริกอ่องมีปริมาณไขมัน 9.46 กรัมต่อน้ำพริกน้ำหนัก 100 กรัม และให้พลังงาน 123 แคลลอรีต่อน้ำพริกน้ำหนัก 100 กรัม หากรับประทานกับแคบหมูก็จะได้ไขมันและพลังงานเพียงพอสำหรับอากาศช่วงฤดูหนาวทางภาคเหนือ

## อ้างอิง

## แหล่งข้อมูลอื่น
* 
* วิธีทำน้ำพริกอ่อง  - มหาวิทยาลัยเชียงใหม่

หมวดหมู่:น้ำพริก
หมวดหมู่:อาหารจากเนื้อหมู
หมวดหมู่:อาหารไทยภาคเหนือ

หมวดหมู่:อาหารจากมะเขือเทศ
เจ้าพงษ์กาวิล ณ เชียงใหม่

**เจ้าพงษ์กาวิล ณ เชียงใหม่** (14 ตุลาคม พ.ศ. 2472 – 10 มกราคม พ.ศ. 2499) เป็นนักธุรกิจชาวไทย และยังเป็นทายาทของเจ้าแก้วนวรัฐ เจ้าผู้ครองนครเชียงใหม่องค์สุดท้าย

## ประวัติ
เจ้าพงษ์กาวิล ณ เชียงใหม่ เกิดเมื่อวันที่ 14 ตุลาคม พ.ศ. 2472 เป็นบุตรของเจ้ากาวิละวงศ์ กับเจ้าศิริประกาย ณ เชียงใหม่ เป็นหลานตาของเจ้าแก้วนวรัฐ เจ้าผู้ครองนครเชียงใหม่องค์สุดท้าย มีน้องสาวสองคนคือศิริกาวิล สิงหรา ณ อยุธยา และเจ้ากอแก้วประกายกาวิล ณ เชียงใหม่ สำเร็จการศึกษาด้านเครื่องยนต์ชั้นสูง หลังสำเร็จการศึกษาจึงเปิดอู่ซ่อมรถบริเวณถนนช้างคลานในเชียงใหม่ เจ้าพงษ์กาวิลมักปรากฏตัวกับรถจี๊บหรือรถจักรยานยนต์คันใหญ่ สวมหมวกคาวบอยสีขาว สวมเสื้อคอปกลายสกอตสีน้ำเงิน-ขาวและพับแขน

เจ้าพงษ์กาวิลสมรสกับงามวิไล (สกุลเดิม สุกัณศีล) และสมรสครั้งที่สองกับบุญประกอบ (สกุลเดิม ส่วยสุวรรณ)

เจ้าพงษ์กาวิลเสียชีวิตเมื่อวันที่ 10 มกราคม พ.ศ. 2499 เนื่องจากป่วยหนัก

## การทำงาน
เจ้าพงษ์กาวิล ณ เชียงใหม่ ประกอบธุรกิจในด้านเครื่องยนต์เครื่องจักร เปิดอู่ซ่อมเครื่องยนต์ขนาดใหญ่ และเคยแสดงภาพยนตร์เรื่อง "เพชฌฆาตโหดสิงห์ป่าซุง" ของนายสุนทร ชวชาติ โดยเจ้าพงษ์กาวิล ณ เชียงใหม่ ได้รับบทเป็นพระเอก

## ลำดับสาแหรก



## อ้างอิง

หมวดหมู่:เจ้านายฝ่ายเหนือ
หมวดหมู่:สกุล ณ เชียงใหม่
หมวดหมู่:นักแสดงจากจังหวัดเชียงใหม่
หมวดหมู่:นักธุรกิจจากจังหวัดเชียงใหม่
กิ้งก่าจระเข้

**กิ้งก่าจระเข้** (; ; พินอิน: *zhōngguó è xī*) เป็นสัตว์เลื้อยคลานจำพวกกิ้งก่าชนิดหนึ่ง มีชื่อวิทยาศาสตร์ว่า *Shinisaurus crocodilurus* จัดเป็นเพียงชนิดเดียวเท่านั้นที่อยู่ในวงศ์ Shinisauridae และสกุล *Shinisaurus* (บางข้อมูลจัดให้อยู่ในวงศ์ Xenosauridae ที่พบในเม็กซิโกและกัวเตมาลา)

## ลักษณะ
เป็นกิ้งก่าที่มีรูปร่างลักษณะรวมถึงเกล็ดคล้ายคลึงกับจระเข้ มีเกล็ดเป็นตุ่มนูนไปจนถึงหาง ตัวผู้ตามบริเวณข้างลำตัวและใต้ท้องจะมีสีแดงปรากฏขึ้นมากกว่าตัวเมีย ในขณะที่ตัวเมียจะมีสีขึ้นประปราย มีความยาวเต็มที่จรดปลายหาง 40–46 เซนติเมตร

จะพบได้เฉพาะในป่าดิบที่มีอุณหภูมิต่ำ ตั้งแต่ −2 องศาเซลเซียส จนถึง 35 องศาเซลเซียส ในช่วงฤดูร้อน เฉพาะเขตปกครองตนเองกว่างซีจ้วง, หูหนาน, กุ้ยโจว ในประเทศจีน และทางตอนเหนือของเวียดนามเท่านั้น โดยอาศัยในแหล่งน้ำในป่า โดยปรกติจะอยู่นิ่ง ๆ ในน้ำ แต่ก็สามารถปีนขึ้นมาอาบแดดได้บนต้นไม้ที่มีความสูงประมาณ 1 เมตร กินอาหารจำพวก ปลา, ลูกอ๊อด, หนอน และตัวอ่อนของแมลงปอ รวมถึงสัตว์บก เช่น หนูขนาดเล็กได้ ออกหากินในเวลากลางวัน

แบ่งออกได้เป็น 2 ชนิดย่อย: 

* *Shinisaurus crocodilurus crocodilurus* Ahl, 1930 (จีนตอนใต้)
* *Shinisaurus crocodilurus vietnamensis* Schingen et al., 2016 (เวียดนามเหนือ)

เป็นสัตว์ที่ถือเป็นสัตว์เฉพาะถิ่น สามารถที่จะผสมพันธุ์ได้ตลอดทั้งปี แต่โดยทั่วไปแล้วมักจะเป็นช่วงฤดูหนาวจนถึงต้นฤดูฝนของอีกปี โดยตัวผู้หลายตัวจะต่อสู้กันเพื่อแย่งชิงตัวเมีย ตั้งท้องนานถึง 8–12 เดือน ออกลูกเป็นตัวครั้งละ 5–20 ตัว  

ในปี พ.ศ. 2560 กิ้งก่าจรเข้ถูกย้ายไปยังบัญชีหมายเลข 1 (Appendix I) ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) จากความเสี่ยงของการสูญพันธุ์ที่เพิ่มขึ้นจากการคุกคามอย่างต่อเนื่องของการรุกล้ำถิ่นที่อยู่และการค้า

## อ้างอิง

## แหล่งข้อมูลอื่น

หมวดหมู่:กิ้งก่า
หมวดหมู่:สิ่งมีชีวิตเฉพาะถิ่น
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
ขบวนการซามูไร ชินเคนเจอร์ VS โกออนเจอร์ ฉบับจอเงิน BANG!!

**ขบวนการซามูไร ชินเคนเจอร์ VS โกออนเจอร์ ฉบับจอเงิน BANG!!** () เป็นภาพยนตร์จากซีรีส์ซูเปอร์เซ็นไตซีรีส์ผลิตโดยโตเอะ คัมปะนี โดยได้นำซีรีส์ ขบวนการซามูไร ชินเคนเจอร์และขบวนการเอนจิน โกออนเจอร์มาทำเป็นภาพยนตร์ เข้าฉายในประเทศญี่ปุ่นเมื่อวันที่ 3 มกราคม ค.ศ. 2010

## ประวัติ

## เรื่องย่อ

## ตัวละคร
### ตัวละครเฉพาะและร่างที่ปรากฏ
;ไกโตเรียว บัชชีด (害統領バッチード)

## เวิลด์ที่ปรากฏ
;ฮิวแมนเวิลด์ (ヒューマンワールド)
;กันแมนเวิลด์ (ガンマンワールド)
;กลาสเวิลด์ (グラスワールド)
;คริสต์มาสเวิลด์ (クリスマスワールド)
;ซามูไรเวิลด์ (サムライワールド)
;จังค์เวิลด์ (ジャンクワールド)

## เพลงประกอบ
* "ซามูไรเฟิสท์แร็ป ~กินมาคุ BANG!!~" ()
** เนื้อเพลงโดย: Shoko Fujibayashi และ Mike Sugiyama
** ประพันธ์โดย: Kenichiro Ōishi, YOFFY, และ Hideaki Takatori
** เรียบเรียงโดย: Project.R (Kenichiro Ōishi)
** ศิลปิน: YOFFY, Sister MAYO, และ Hideaki Takatori (Project.R)

## อ้างอิง

## แหล่งข้อมูลอื่น
* 

หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:โทคุซัทสึข้ามฝั่ง
หมวดหมู่:ผลงานข้ามฝั่งของซูเปอร์เซ็นไต
ปลอมแปลง

**ปลอมแปลง** อาจหมายถึง

* ปลอม (counterfeit), ชื่อความผิดอาญา ว่าด้วยการทำวัตถุขึ้นด้วยขึ้นด้วยมูลอันเป็นเท็จ เพื่อให้หลงผิดว่าวัตถุนั้นเป็นของแท้จริง เช่น ปลอมเอกสาร ปลอมเงินตรา
* แปลง (alteration), ชื่อความผิดอาญา ว่าด้วยการทำให้วัตถุเปลี่ยนรูป เพื่อให้หลงผิดว่าวัตถุแท้จริงมีรูปเช่นนั้น เช่น แปลงเงินตรา คือ ทำให้เงินตราเปลี่ยนรูป เพื่อให้หลงผิดว่าเงินตรานั้นมีมูลค่าหรือน้ำหนักสูงขึ้นหรือลดลง
บดินทร์ อิสสระ

**บดินทร์ อิสสระ**  เกิดวันที่ 12 ธันวาคม พ.ศ. 2533 ที่กรุงเทพมหานคร เป็นนักกีฬาแบดมินตันชาวไทย เขาเข้าแข่งขันให้แก่ทีมชาติไทยในกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับมณีพงศ์ จงจิตร

ส่วนในวันที่ 22 กรกฎาคม พ.ศ. 2556 บดินทร์ได้จับคู่กับภควัฒน์ วิไลลักษณ์ เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของมณีพงศ์ จงจิตร กับนิพิฐพนธ์ พวงพั่วเพชร ในรอบชิงชนะเลิศ

## ประวัติ
บดินทร์ อิสสระ เป็นบุตรของนายวิเชียร สุขบำรุง และนางยาใจ อิสสระ โดยบดินทร์เริ่มเล่นแบดมินตันเมื่อมีอายุได้ 5 ขวบจากการที่พ่อชักชวนให้เขาเล่น และทำการฝึกซ้อม 6 วันต่อสัปดาห์ ซึ่งบดินทร์เป็นนักแบดมินตันที่ถนัดซ้าย และเปิดตัวในระดับประเทศครั้งแรกใน พ.ศ. 2551 ตลอดจนเป็นสมาชิกทีมชาติไทยตั้งแต่ พ.ศ. 2552

บดินทร์เป็นนักศึกษาจากมหาวิทยาลัยรัตนบัณฑิต ด้านกีฬาแบดมินตัน เขาได้เป็นแชมป์ชายคู่ประเทศไทยใน พ.ศ. 2552 ร่วมกับมณีพงศ์ จงจิตร จากนั้น ในวันที่ 6 พฤศจิกายน พ.ศ. 2554 บดินทร์ อิสสระ และมณีพงศ์ จงจิตร เข้าแข่งขันรอบชิงชนะเลิศรายการ แบดมินตันบิทเบอเกอร์โอเพ่น 2011 ที่จัดขึ้น ณ ซาบรึเคน ประเทศเยอรมนี ซึ่งสามารถชนะทีมจีนได้ 2-0 เซ็ต (21-14, 21-16) ส่งผลให้ทีมชาติไทยครองแชมป์ของรายการดังกล่าว

วันที่ 29 เมษายน พ.ศ. 2555 บดินทร์ อิสสระ และมณีพงศ์ จงจิตร เข้าแข่งขันรายการ โยเน็กซ์ซันไรท์อินเดียโอเพนกรังด์ปรีซ์โกล์ท 2012 ที่กรุงนิวเดลี ประเทศอินเดีย ซึ่งได้แชมป์ประเภทชายคู่ โดยสามารถชนะทีมเกาหลีใต้ซึ่งเป็นมือ 2 ของรายการ และทั้งคู่ได้เข้าแข่งขันในรายการ โยเน็กซ์ซันไรท์เวียดนามโอเพนกรังด์ปรีซ์โกล์ท 2012 ในฐานะคู่มือวางอันดับ 2 ของรายการ ที่โฮจิมินห์ซิตี้ ประเทศเวียดนาม โดยเป็นฝ่ายชนะทีมไต้หวันในรอบแรก 2-0 เซ็ต (21-14, 21-14) และชนะทีมสิงคโปร์ในรอบสอง 2-0 เซ็ต (21-11, 21-15) ซึ่งสามารถเข้าสู่รอบชิงชนะเลิศโดยพบกับทีมอินโดนีเซีย และสามารถชนะได้ 2-1 เซ็ต (19-21, 21-16 และ 21-11) โดยบดินทร์ อิสสระ และมณีพงศ์ จงจิตร เป็นผู้ครองแชมป์รายการดังกล่าว

### โอลิมปิกฤดูร้อน 2012
ในการแข่งขันกีฬาแบดมินตันในโอลิมปิกฤดูร้อนประเภทชายคู่ เขาได้จับคู่กับมณีพงศ์ จงจิตร ที่ซึ่งทั้งคู่เข้าแข่งขันโอลิมปิกเป็นครั้งแรก ในฐานะอันดับที่ 17 ของโลก จากการประกาศโดยสหพันธ์แบดมินตัน (BWF) ณ วันที่ 3 พฤษภาคม พ.ศ. 2555 โดยทั้งสองเป็นฝ่ายชนะทีมอินโดนีเซียในรอบแรกของกลุ่มบี และรอบสองสามารถชนะทีมเกาหลีใต้ ด้วยผลชนะขาดลอย 2-0 เซ็ต (21-15, 21-14) จากนั้นทั้งคู่เป็นฝ่ายชนะทีมโปแลนด์ 2-1 เซ็ต และผ่านเข้ารอบ 8 คู่สุดท้าย โดยเป็นที่ 1 ของกลุ่มบี ที่ซึ่งพวกเขาได้แพ้ต่อ คู เคียน คีท และ ตาน บูน เฮือง จากประเทศมาเลเซีย ซึ่งเป็นมือวางอันดับ 8 ของโลก 2-0 เซ็ต (21-16, 21-18)

ด้านชีวิตส่วนตัว บดินทร์ อิสสระ มีลูกสาวหนึ่งคน ชื่อ ด.ญ.บุญณินท์ อิสสระ

## เกียรติประวัติ
* แชมป์คู่ผสมเยาวชนโลก 2009 ที่ประเทศมาเลเซีย
* ชนะเลิศ กีฬามหาวิทยาลัยโลกฤดูร้อน 2011 ที่เซินเจิ้น ประเทศจีน
* ชนะเลิศ เยอรมันโอเพน 2011
* ชนะเลิศ อินเดียซูเปอร์ซีรีส์ 2012

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 

หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 2012
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ผู้ได้รับเครื่องราชอิสริยาภรณ์ บ.ภ.
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:นักกีฬาจากกรุงเทพมหานคร
หมวดหมู่:แชมป์แบดมินตันแห่งประเทศไทย
หมวดหมู่:นักแบดมินตันในโอลิมปิกฤดูร้อน 2016
หมวดหมู่:นักแบดมินตันชายชาวไทย
โกไคเจอร์ โกเซย์เจอร์ ซุปเปอร์เซนไต 199 ฮีโร่ สุดยอดสงครามประจัญบาน

**โกไคเจอร์ โกเซย์เจอร์ ซูเปอร์เซนไท 199 ฮีโร่ สงครามศึกครั้งใหญ่** () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี โดยเริ่มออกฉายในประเทศญี่ปุ่นเมื่อวันที่ 11 มิถุนายน ค.ศ. 2011 เป็นภาพยนตร์ที่เฉลิมฉลองครบ 35 ปีของซูเปอร์เซนไท ผู้กำกับภาพยนตร์โดย โนโบรุ ทาเคโมโตะ และเขียนบทโดย นารุฮิซะ อาระกาวะ โดยซูเปอร์เซนไทที่ปรากฏ คือ โกเซย์เจอร์ ,โกไคเจอร์ และมีฮีโร่ 199 คนที่ปรากฏจากซูเปอร์เซนไท ภาพยนตร์เรื่องนี้ทำรายได้กว่า 288,610,400 เยน (ประมาณ 3,600,000 ดอลลาร์สหรัฐ) ของการเปิดตัวภาพยนตร์ในสัปดาห์แรก

## เนื้อเรื่อง

## ตัวละคร
### เลเจนด์ที่ปรากฏ
;ไคโจ สึโยชิ (海城 剛)
;บันบะ โซคิจิ (番場壮吉)
;โออุเมะ ไดโกโร่ (青梅大五郎)
:เด็นจิบลูแห่งขบวนการไฟฟ้า เด็นจิแมนที่ต่อกรกับเผ่าเวเดอร์ ปัจจุบันเปิดร้านขายขนมปังไส้ถั่วแดง **เด็นจิปัง** (デンジパン) แถวโรงเรียนอนุบาล
:ในโกไคเจอร์ VS เกียบัน ไดโกโร่ได้ปรากฏตัวอีกครั้ง มาพร้อมกับชิโร่ โดยได้แนะนำให้โกไคเจอร์ใช้แบทเทิลเคนย่าคีย์และเด็นจิบลูคีย์ในการบุกไปยังคุกอวกาศเพื่อช่วยเหลือเร็ทสึ
;คุโรดะ คันเปย์ (黒田官平)
:โกกุลแบล็คแห่งขบวนการอันยิ่งใหญ่ โกกุลไฟว์ที่ต่อกรกับจักรวรรดิวิทยาศาสตร์มืดเดธดาร์ค
;ทาจิบานะ เรย์ (立花 レイ)
:ไดน่าพิงค์แห่งขบวนการวิทยาศาสตร์ ไดน่าแมนที่ต่อกรกับจักรวรรดิจาชินคะ
;โก ชิโร่ (郷史朗)
:เรดวันแห่งขบวนการซูเปอร์อิเล็กตรอน ไบโอแมนที่ต่อกรกับจักรวรรดิ์ใหม่เกียร์
;โฮโนโอะ ริคิ (炎 力)
:เรดเทอร์โบแห่งขบวนการความเร็วสูง เทอร์โบเรนเจอร์ที่ต่อกรกับเผ่าอสูรสรรพคลั่งโบมะ
;ดาวอัคคีสวรรค์ เรียว (天火星・亮)
:ริวเรนเจอร์แห่งขบวนการห้าดาว ไดเรนเจอร์ที่ต่อกรกับเผ่าโกม่า ปัจจุบันเรียวได้เลื่อนจากเด็กส่งอาหาร เป็น กุ๊ก ประกอบกิจการร้านอาหารจีนชื่อ อาคะริวเค็น (赤龍軒) มีความฝันที่จะทำเกี๊ยวซ่าให้คนทั่วโลกทาน
;โคโด โคอุเมะ (胡堂小梅)
:มีชื่อเล่นว่า อุเมโกะ เดกะพิงค์แห่งขบวนการมือปราบผู้พิทักษ์ เดกะเรนเจอร์ที่ต่อกรกับเอเลียนไนเซอร์ ปัจจุบันได้ทำเจ้าหน้าที่ตำรวจเหมือนเดิม โดยมาพร้อมกับเมอร์ฟี่ K-9
;อาคาชิ ซาโตรุ (明石暁)
:โบเคนเรดแห่งขบวนการนักผจญภัย โบเคนเจอร์ที่ต่อกรกับเนกาทีฟซินดิเคด
;โรยามะ ซากิ (楼山早輝)
:โกออนเยลโล่แห่งขบวนการเอนจิน โกออนเจอร์ที่ต่อกรกับไกอาร์ค
;ทานิ จิอากิ (谷千明), อุเมโมริ เกนตะ (梅盛減太)
:ชินเคนกรีนและชินเคนโกลด์แห่งขบวนการซามูไร ชินเคนเจอร์ที่ต่อกรกับเกโดชู

### ศัตรูที่ปรากฏ
;ราชากางเขนดำ (黒十字王)
:หัวหน้าองค์กรกางเขนดำในอดีต ได้คืนชีพจากสภาพของกลุ่มหมอกสีดำในอวกาศและมายังกิแกนท์ฮอร์สเพื่อต้องการทำลายซูเปอร์เซ็นไตให้ย่อยยับโดยร่วมมือกับซันการ์ค และใช้พลังแห่งความมืดของตนในการควบคุมเรนเจอร์คีย์ทั้งหมด
;ศัตรูของซูเปอร์เซ็นไตในอดีต
:;คุโระจูจิ โนะ คิวเซย์ชู บราซิลล่า (黒十字の救星主ブラジラ)
:;คุโระจูจิ โนะ โซริไดโจ โยโกจูไทน์ (黒十字の総裏大臣ヨゴシマクリタイン)
:;คุโระจูจิ โนะ เมอิฟุชิน ดากอน (黒十字の冥府神ダゴン)
:;ซุยเซย์ โนะ เบลดรัน (彗星のブレドラン), ชูปาคาบรา โนะ เบลดรัน (チュパカブラの武レドラン), ไซบอร์ก โนะ เบลด RUN (サイボーのブレドRUN), จิมัตสึริ โนะ เบลดรัน (血祭のブレドラン)

## อุปกรณ์และพลัง
;ซูเปอร์เซ็นไตบาซูก้า (スーパー戦隊バズーカ)
;โกเรนโกไคโอ (ゴレンゴーカイオー)

## เพลงประกอบ
*
**เนื้อเพลงโดย: Shoko Fujibayashi & Naruhisa Arakawa
**ประพันธ์โดย: Kenichiro Ōishi
**เรียบเรียงโดย: Project.R (Kenichiro Ōishi)
**ศิลปิน: Project.R

## อ้างอิง

## แหล่งข้อมูลอื่น
* Official website  
* ''Super Sentai 199 Hero Great Battle'' at Toei 

หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:โทคุซัทสึข้ามฝั่ง
หมวดหมู่:ผลงานข้ามฝั่งของซูเปอร์เซ็นไต
ประเทศรัสเซียในโอลิมปิกฤดูร้อน 2012

**ประเทศรัสเซีย** เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากรัสเซียมีทั้งสิ้น 436 คน เข้าแข่งขันกีฬาทั้งหมด 24 ชนิด 

## เหรียญรางวัล

รัสเซีย
เหรียญเกียรติยศ (ญี่ปุ่น)

**เหรียญเกียรติยศ** (; ) เป็นอิสริยาภรณ์ที่มอบโดยรัฐบาลญี่ปุ่น เพื่อมอบแก่บุคคลผู้ประสบความสำเร็จในด้านต่าง ๆ สถาปนาขึ้นเมื่อวันที่ 7 ธันวาคม พ.ศ. 2424 ในรัชสมัย สมเด็จพระจักรพรรดิเมจิแห่งจักรวรรดิญี่ปุ่น

ทั้งนี้จะมีการมอบเหรียญเกียรติยศสองครั้งต่อปี คือทุก ๆ วันที่ 29 กุมภาพันธ์ (วันพระราชสมภพของสมเด็จพระจักรพรรดิโชวะ) และ 3 พฤศจิกายน (วันพระราชสมภพของสมเด็จพระจักรพรรดิเมจิ)

## ประเภท
### แถบสีแดง
มอบครั้งแรกในปี พ.ศ. 2425 มอบแก่บุคคลผู้เสี่ยงตนในการช่วยชีวิตผู้อื่น
### แถบสีเขียว
มอบครั้งแรกในปี พ.ศ. 2425 เดิมมอบให้แก่ *"เด็ก, ลูกหลาน, ภรรยา และคนรับใช้ สำหรับความกตัญญูและความขยันหมั่นเพียรอันน่ายกย่อง ในขณะที่ตัวของพวกเขาก็เป็นแบบอย่างของประชาชน"*

ภายหลังสงครามโลกครั้งที่สอง ในปี พ.ศ. 2493 เหรียญนี้ก็ถูกระงับการมอบ ต่อมาในปี พ.ศ. 2498 เหรียญนี้ก็ถูกแทนที่ด้วยเหรียญเกียรติยศแถบสีเหลือง จนกระทั่งในปี พ.ศ. 2546 เหรียญเกียรติยศแถบสีเขียวก็ถูกฟื้นฟูขึ้นมาเพื่อมอบแก่บุคคลที่มีความกระตือรือร้นในการให้บริการสังคม

### แถบสีเหลือง
มอบครั้งแรกในปี พ.ศ. 2430 (ยกเลิกในภายหลัง); มอบแก่บุคคลที่มีความขยันหมั่นเพียร ในขณะที่การมีส่วนร่วมในกิจกรรมระดับมืออาชีพของพวกเขากลายเป็นแบบอย่างของประชาชน
### แถบสีม่วง
มอบครั้งแรกในปี พ.ศ. 2498 มอบแก่บุคคลที่ได้สนับสนุนต่อการพัฒนาและการปรับปรุงทางวิชาการและศิลปะจนประสบความสำเร็จ
### แถบสีน้ำเงิน
มอบครั้งแรกในปี พ.ศ. 2425 มอบแก่บุคคลที่ได้ทำผลงานสำคัญในพื้นที่พัฒนาสังคมและสวัสดิการหรือการบริการสาธารณะ
### แถบสีน้ำเงินเข้ม
มอบครั้งแรกในปี พ.ศ. 2462 มอบแก่บุคคลที่ใจกว้างต่อการช่วยเหลือทางด้านการเงินสำหรับความเป็นอยู่ที่ดีของประชาชน

## ข้อมูลเพิ่มเติม
* ญี่ปุ่น, สำนักงานคณะรัฐมนตรี: Decorations and Medals 
** สำนักเครื่องราชอิสริยาภรณ์: เหรียญเกียรติยศ 
* Japan Mint: Production Process 

หมวดหมู่:เครื่องราชอิสริยาภรณ์ญี่ปุ่น
หมวดหมู่:สัญลักษณ์ริบบิ้น
ติง จวิ้นฮุย

**ติง จวิ้นฮุย** (; 1 เมษายน ค.ศ. 1987 ในยี่ซิง อู๋ซี มณฑลเจียงซู) เป็นนักสนุกเกอร์อาชีพชาวจีนที่ประสบความสำเร็จมากที่สุดในช่วงวัยรุ่นตอนปลายตามด้วย จอห์น ฮิกกินส์ ที่คว้าแชมป์รายการเก็บคะแนนถึงสามครั้ง รวมทั้งเป็นผู้เล่นคนแรกไม่ได้มาจากเกาะอังกฤษได้คว้าแชมป์รายการยูเคแชมเปียนชิป เขายังเป็นผู้เล่นที่เข้าเบรกดี ติงทำเซนจูรีเบรกได้ว่ากว่า 350 ครั้งในอาชีพของเขา

ในธันวาคมปี 2006 ได้สมัครเข้ามหาวิทยาลัยเซี่ยงไฮ้เจียวทงเพื่อที่จะศึกษาในวิชาบริหารธุรกิจและการจัดการ เขาอาศัยในประเทศอังกฤษในช่วงมีฤดูกาลสนุกเกอร์ เขามีเพื่อนที่ดีกับเพื่อนร่วมชาติอย่าง เหลียง เหวินปั๋ว ทั้งคู่ร่วมการฝึกซ้อมในเชฟฟีลด์ เวิลด์สนุกเกอร์อะคาเดมี
## อ้างอิง

หมวดหมู่:นักสนุกเกอร์ชาวจีน
หมวดหมู่:บุคคลจากมณฑลเจียงซู
จอห์น ฮิกกินส์

**จอห์น ฮิกกินส์** () เป็นนักสนุกเกอร์อาชีพชาวสกอตแลนด์จากเมืองวิสชอว์ เทิร์นโปรตั้งแต่ในปี 1992 เขาได้แชมป์ถึง 25 ครั้งรวมถึงเวิลด์แชมเปียนชิป 4 ครั้ง และ ยูเคแชมเปียนชิป 3 ครั้ง และได้แชมป์รายการมาสเตอส์ถึง 2 ครั้ง เขาเป็นหนึ่งในผู้เล่นที่ประสบความสำเร็จมากที่สุดในประวัติศาสตร์ของกีฬาสนุกเกอร์ และรวมเซนจูรีเบรกได้มากกว่า 550 ครั้งในการเล่นอาชีพของเขา

## อ้างอิง

หมวดหมู่:นักสนุกเกอร์ชาวสกอตแลนด์
หมวดหมู่:บุคคลจากพื้นที่สภานอร์ทแลนาร์กเชอร์
หมวดหมู่:แชมป์โลกสนุกเกอร์
ไดโนซอร์ เจาะแดนลี้ลับช็อกโลก

**ไดโนซอร์ เจาะแดนลี้ลับช็อกโลก** () ภาพยนตร์แนวผจญภัยระทึกขวัญ สัญชาติอังกฤษ ในปี ค.ศ. 2012

## เนื้อเรื่อง
จากความลี้ลับของป่าดิบคองโกในแอฟริกาตอนกลาง ถึงเรื่องราวของโมเคเลเอ็มเบ็มเบ ไดโนเสาร์ที่ยังมีชีวิตอยู่ ทำให้ โจนาธาน หัวหน้านักวิจัยจากประเทศอังกฤษ พร้อมด้วยลูกทีมกลุ่มหนึ่ง เดินทางเพื่อไปถ่ายทำสารคดีเกี่ยวกับความจริงที่ซ่อนอยู่ พร้อมด้วยเครื่องมือสื่อสารและอุปกรณ์บันทึกชั้นยอด แต่ ลู้ค ลูกชายวัย 15 ปี ของโจนาธานได้แอบเดินทางตามมาด้วย นั่นทำให้โจนาธานหัวเสียไม่น้อย

เมื่อทั้งหมดเดินทางมาถึงด้วยเฮลิคอปเตอร์ ทั้งหมดได้ถูกโจมตีโดยนกประหลาดกลุ่มหนึ่ง ทำให้เฮลิคอปเตอร์ตก นักบินเสียชีวิต ทั้งหมดได้เข้าไปอยู่ในกระท่อมของชนพื้นเมืองที่ร้าง ก่อนที่จะถูกตามไล่ล่าโดยไดโนเสาร์ทั้งหมดที่อาศัยอยู่ ณ ที่แห่งนั้น จนที่สุด เจ้าหน้าที่ของทางการคองโกได้มาพบกับกระเป๋าสะพายของลู้คลอยน้ำอยู่ ข้างในนั้นมีกล้องวิดีโอที่ถูกบรรจุด้วยวัสดุกันน้ำและกันกระแทกเป็นอย่างดี ซึ่งฟุตเทจที่ลู้คบันทึกเอาไว้ ทำให้โลกต้องตะลึง

## นักแสดง
*ริชาร์ด ดิลแลนด์...โจนาธาน มาร์แชนท์
*แมตต์ เคน...ลู้ค มาร์แชนท์
*ปีเตอร์ บรู๊ค...ชาร์ลี
*นาตาชา ลอริ่ง...ลิซ
*สตีเฟ่น เจนนิ่งส์...พีท

## เบื้องหลังและการถ่ายทำ
*The Dinosuar Project* เป็นภาพยนตร์แนวผจญภัยระทึกขวัญ  นำเสนอแบบสารคดี ผ่านการถ่ายทำโดยใช้กล้องวิดีโอมือถือ ทำให้มีความรู้สึกเสมือนจริง เหมือนอยู่ในเหตุการณ์ จากการกำกับและเขียนบท โดย ซิด เบนเน็ต

โดยได้วางคาแรตเตอร์ไว้แบบไม่ซับซ้อน ตัวหัวหน้าคณะคือ โจนาธาน มีบุคคลิกความเป็นผู้นำสูง แต่ก็มีความขัดแย้งกับ ลู้ค ลูกชายวัย 15 ที่ไม่ได้ตั้งใจจะให้มาด้วย แต่ลู้คมีความเชี่ยวชาญเรื่องเครื่องมือสื่อสาร ซึ่งก็ได้พิสูจน์ให้โจนาธานเห็นว่า สิ่งที่ลู้คถนัดสามารถนำมาซึ่งการค้นพบที่น่าอัศจรรย์เป็นอย่างยิ่ง 

ภาพยนตร์นั้นได้ถ่ายทำจริง ๆ กันในป่าดิบของแอฟริกาใต้ ในช่วงที่ถ่ายทำตรงกับฤดูหนาวและต้องเผชิญกับพายุที่ค่อนข้างรุนแรงหลายครั้ง แต่ก็ไม่มีใครถอดใจไปแม้แต่คนเดียว 

## อ้างอิง

## แหล่งข้อมูลอื่น
* 

หมวดหมู่:ภาพยนตร์ระทึกขวัญ
หมวดหมู่:ภาพยนตร์สารคดี
หมวดหมู่:ภาพยนตร์เรียลลิตี
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ไดโนเสาร์
หมวดหมู่:ภาพยนตร์ที่ถ่ายทำในประเทศแอฟริกาใต้
หมวดหมู่:ภาพยนตร์ที่มีฉากบนเกาะสมมติ
ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า

**ขบวนการโจรสลัด โกไคเจอร์ เดอะมูฟวี่ ผจญเรือผีจากฟากฟ้า** () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี ซีรีส์เรื่องโกไคเจอร์ ออกฉายในประเทศญี่ปุ่นเมื่อวันที่ 6 สิงหาคม ค.ศ. 2011 ในระบบ3 มิติ พร้อมกับภาพยนตร์เรื่อง มาสค์ไรเดอร์โอซ์ วันเดอร์ฟูล โชกุน และคอร์เมดัลทั้ง 21

## ตัวละคร
### ตัวละครจากเซ็นไตในอดีต
;เอเจนท์อาบูเรล่า (エージェント・アブレラ) 
:หัวหน้าเอเลี่ยนไนเซอร์ที่คืนชีพจากนรกอีกคนหนึ่ง
;พลทหารอดีต (歴代の戦闘員)
* โซลเดอร์ (ゾルダー)
* ไคลเมอร์ (クライマー)
* คัดแมน (カットマン)
* ดัสโทเลอร์ (ダストラー)
* แมชชีนแมน (マシンマン)
* มาดาระแมน (マダラマン)
* ทหารชิปโปะ (シッポ兵)
* เมกะโคลน (メカクローン)
* ฮิโดเลอร์ (ヒドラー兵)
* โซโล (ゾロー)
* ทหารแองเกลอร์ (アングラー兵)
* จินเบอร์ (ジンマー)
* ทหารวูล่า (ウーラー兵)
* ทหารบาสึเลอร์ (バツラー兵)
* ทหารกุรินัม (グリナム兵)
* ทหารโกเลม (ゴーレム兵)
* คอทโพโทโร (コットポトロ)
* โดโระโดโระ (ドロドロ)
* ทหารบาโร (バーロ兵)
* พลหทารวัมเปอร์ (兵士ワンパー)
* พลหทารคุเนคุเน (兵士クネクネ)
* ทหารสลัดยาท็อต (賊兵ヤートット)
* สึไคมะอิมส์ (使い魔インプス)（災魔一族）
* จั๊งค์ดรอยด์ เซนิดต์ (ジャンクドロイド・ゼニット)
* โอลเก็ต (オルゲット)
* นินจาระดับล่าง มาเงรัปปะ (下忍マゲラッパ)
* บาเมีย (バーミア兵)
* อานารอยด์ (アーナロイド)
* ทหารโลกภูมิ โซบิล (冥府兵ゾビル)
* คาส (カース)
* รินชี่ (リンシー)
* ทหารบันคิอูกัส (蛮機兵ウガッツ)
* นานาชิเร็นจู (ナナシ連中)
* แมลงปีศาจบิบิ (魔虫兵ビービ)
;หน้ากากเบสบอล (野球仮面) 
;G3 ปรินเซส (G3プリンセス)

### ตัวละครเฉพาะ
;กัปตันวิญญาณลอสดาร์ค (幽霊船長ロスダーク) 
;พลทหารร่างผสาน (合体戦闘員)

## พลังและความสามารถ
;โกเรนเจอร์เฮอร์ริเคน เชียร์เกิร์ล (ゴレンジャーハリケーン・チアガール)
:ท่าไม้ตายของโกเรนเจอร์ โดยรอบนี้เป็นการเรียกเชียร์เกิร์ลที่มาจาก G3 Princess
;ก็อดอาย (ゴッドアイ)
;เรือวิญญาณ (幽霊船)
;โกไคโอตัวปลอม (にせゴーカイオー)
:หุ่นยนต์ของลอสดาร์คมีลักษณะคล้ายกับโกไคโอทุกประการแต่มีจุดแตกต่างคือสัญลักษณ์บนส่วนต่างๆ เป็นตราหัวกะโหลก

## อ้างอิง

## แหล่งข้อมูลอื่น
*Official website for "Kaizoku Sentai Gokaiger The Movie: The Flying Ghost Ship"  & *[[Kamen Rider OOO Wonderful: The Shogun and the 21 Core Medals|Kamen Rider OOO: The Shogun and the 21 Core Medals]]*

หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:โทคุซัทสึข้ามฝั่ง
ขบวนการเทพสวรรค์ โกเซย์เจอร์ VS ชินเคนเจอร์ เดอะมูฟวี่ ดวลเดือดทูตสวรรค์ท้าซามูไร!

**โกเซย์เจอร์ ปะทะ ชินเคนเจอร์ เดอะมูฟวี่ : ดวลเดือดทูตสวรรค์ท้าซามูไร!** () เป็นภาพยนตร์ซีรีส์ซูเปอร์เซนไทผลิตโดยโตเอะ คัมปะนี โดยได้นำซีรีส์ โกเซย์เจอร์และชินเคนเจอร์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 22 มกราคม ค.ศ. 2011

## เรื่องย่อ

## ตัวละครที่ปรากฏเฉพาะในภาพยนตร์
;เกโดชินเคนเรด (外道シンケンレッド)
;จิมัตสึริ โนะ เบลดรัน (血祭のブレドラン)
;มาดาโกะดามะ (マダコダマ)

## ความสามารถและพลังที่ปรากฏ
;กราวด์ไฮเปอร์โกเซย์เกรท (グランドハイパーゴセイグレート)

## เพลงประกอบ
*"Gotcha☆Ginmaku ~Goseiger VS Shinkenger~" ()
**ศิลปิน: Hideyuki Takahashi

## อ้างอิง

## แหล่งข้อมูลอื่น
*Official website 
*Toei Video website  

หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:โทคุซัทสึข้ามฝั่ง
ทรุมเซอ

**ทรุมเซอ** (, ; , ; ; ) เป็นเมืองและเทศบาลในเทศมณฑลทรุมส์ ประเทศนอร์เวย์ เป็นเมืองท่าทางทะเลบนเกาะขนาดเล็กระหว่างเกาะควาเลอยากับผืนแผ่นดินใหญ่ เป็นเมืองที่มีบ้านเก่าทำจากไม้จำนวนมากที่สุดในนอร์เวย์เหนือ บ้านเก่าที่สุดสร้างตั้งแต่ปี ค.ศ. 1789 มีอาสนวิหารอาร์กติก (Arctic Cathedral) วิหารสมัยใหม่ที่สร้างในปี ค.ศ. 1965 ที่เป็นจุดสังเกตที่มีชื่อเสียงที่สุดของเมือง

ทรุมเซอตั้งอยู่ในนอร์เวย์เหนือ เทศบาลนี้มีขนาด  อยู่ในอันดับ 2 จากทั้งหมด 356 เทศบาล ซึ่งมีประชากร 76,974 คน ทรุมเซอเป็นเทศบาลที่มีประชากรมากเป็นอันดับ 12 ของประเทศนอร์เวย์ โดยมีความหนาแน่นประชากรที่  และในช่วง 10 ปีที่ผ่านมา มีประชากรเพิ่มขึ้นร้อยละ 14.4

## ภูมิประเทศ
### ภูมิอากาศ

## เมืองพี่น้อง
ทรุมเซอเป็นเมืองพี่น้องกับเมืองดังนี้

* แองเคอเรจ สหรัฐ (1969)
* อาร์ฮันเกลสค์ ประเทศรัสเซีย (2011)
* นครกาซา ปาเลสไตน์ (2001)
* Kemi ประเทศฟินแลนด์ (1940)
* Luleå ประเทศสวีเดน (1950)
* มูร์มันสค์ ประเทศรัสเซีย (1972)
* นาดึม ประเทศรัสเซีย (2007)
* Quetzaltenango ประเทศกัวเตมาลา (1999)
* เซร์เมร์โซก กรีนแลนด์ (2018) 
* ซาเกร็บ ประเทศโครเอเชีย (1971)

## อ้างอิง

## แหล่งข้อมูลอื่น

* 
* Municipal fact sheet จาก Statistisk sentralbyrå 
* 
* Tromsø Municipal Council

หมวดหมู่:เมืองในประเทศนอร์เวย์
ผู้เผด็จการ

[thumb|150px|[อดอล์ฟ ฮิตเลอร์ (ขวา) ผู้เผด็จการเยอรมนี และเบนิโต มุสโสลินี (ซ้าย) ผู้เผด็จการอิตาลี]]

**ผู้เผด็จการ** () เป็นผู้ปกครอง (คือ สมบูรณาญาสิทธิราชย์หรืออัตตาธิปไตย) ที่มีอำนาจเบ็ดเสร็จแต่เพียงผู้เดียว (ซึ่งอาจรวมถึงการควบคุมทางทหารหรือสินบน แต่ไม่จำเป็นเสมอไป) แต่ไม่ถูกจำกัดอยู่เฉพาะในวงศาคณาญาติ อย่างสมบูรณาญาสิทธิราชย์ เมื่อรัฐอื่นเรียกประมุขแห่งรัฐใดรัฐหนึ่งว่า ผู้เผด็จการ รัฐนั้นจะถูกเรียกว่า เผด็จการ คำนี้กำเนิดขึ้นเป็นตำแหน่งของฝ่ายปกครองในโรมโบราณที่ถูกแต่งตั้งโดยวุฒิสภา เพื่อปกครองสาธารณรัฐในยามฉุกเฉิน (ดูเพิ่มที่ ผู้เผด็จการโรมัน)

โดยทั่วไป การใช้คำว่า "ผู้เผด็จการ" สมัยใหม่มักใช้อธิบายผู้นำที่ถือ และ/หรือ ละเมิดอำนาจจากบุคคลเกินธรรมดา โดยเฉพาะอย่างยิ่ง อำนาจที่จะออกกฎหมายโดยไม่มีการจำกัดจากสภานิติบัญญัติ เผด็จการมักเข้าลักษณะดังต่อไปนี้ การเลื่อนการเลือกตั้งและยกเลิกเสรีภาพพลเมือง การประกาศสถานการณ์ฉุกเฉิน การปกครองโดยกฤษฎีกา การปราบปรามคู่แข่งทางการเมืองโดยไม่อาศัยกระบวนการนิติธรรม รวมทั้งรัฐพรรคการเมืองเดียวและลัทธิบูชาบุคคล ผู้นำทั้งหลายที่เถลิงอำนาจในหลากหลายระบอบ เช่น เผด็จการทหาร รัฐพรรคการเมืองเดียว และรัฐบาลพลเรือนที่อยู่ภายใต้การปกครองส่วนตัว ถูกเรียกว่าเป็น ผู้เผด็จการ ทั้งนี้ พวกเขาอาจมีมุมมองทางการเมืองเป็นฝ่ายซ้ายหรือฝ่ายขวา หรืออาจเป็นกลางทางการเมืองก็ได้

## ดูเพิ่ม
* สถานการณ์ฉุกเฉิน

## อ้างอิง

## แหล่งข้อมูลอื่น
* Current Dictators of the World
* WorldStatesmen

*
หมวดหมู่:ประมุขแห่งรัฐ
หมวดหมู่:หัวหน้ารัฐบาล
แขวงบางมด (เขตทุ่งครุ)

**บางมด** เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

## ที่ตั้งและอาณาเขต
แขวงบางมดมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับแขวงบางมด (เขตจอมทอง) แขวงบางปะกอก และแขวงราษฎร์บูรณะ (เขตราษฎร์บูรณะ) มีลำรางสาธารณะ คลองกอไผ่ขวด ลำรางสาธารณะ คลองตาเทียบ คลองราษฎร์บูรณะ คลองข้างโรงเรียนขจรโรจน์ ลำรางสาธารณะ คลองแจงร้อน และลำรางสาธารณะเป็นเส้นแบ่งเขต
* **ทิศตะวันออก** ติดต่อกับตำบลบางพึ่ง (อำเภอพระประแดง จังหวัดสมุทรปราการ) มีคลองบางพึ่งและลำรางสาธารณะเป็นเส้นแบ่งเขต 
* **ทิศใต้** ติดต่อกับแขวงทุ่งครุ (เขตทุ่งครุ) มีคลองสะพานควาย คลองตาโซะ คลองอ้อมจาก และคลองราชพฤกษ์เป็นเส้นแบ่งเขต 
* **ทิศตะวันตก** ติดต่อกับแขวงท่าข้าม (เขตบางขุนเทียน) และแขวงบางมด (เขตจอมทอง) มีคลองบางมดเป็นเส้นแบ่งเขต

## การคมนาคม
ถนนสายหลักในพื้นที่แขวงบางมด ได้แก่
* ถนนประชาอุทิศ
ส่วนถนนสายรองและทางลัด ได้แก่
* ถนนพุทธบูชา
* ซอยพุทธบูชา 36 
* ซอยประชาอุทิศ 33

## อ้างอิง

บางมด
วิทยาสัตว์ลึกลับ

**วิทยาสัตว์ลึกลับ** หรือ **วิทยาสัตว์ประหลาด** (; มาจากภาษากรีก κρυπτός, (kryptos), "ซ่อนเร้น" รวมกับคำว่า สัตววิทยา อันหมายถึง "การศึกษาสัตว์ที่ซ่อนเร้น") เป็นศาสตร์ชนิดหนึ่ง ที่ศึกษาเกี่ยวกับสัตว์ที่ยังไม่เป็นที่รู้จักกันในทางวิทยาศาสตร์ หรือสัตว์ประหลาด อาทิ บิ๊กฟุต, ชูปาคาบรา 

ศาสตร์แขนงนี้ได้ถูกบัญญัติขึ้นโดย แบร์นาร์ด อูเวลมงส์ นักชีววิทยาชาวเบลเยียม จนได้รับการยกย่องว่าเป็น "บิดาแห่งวิทยาสัตว์ลึกลับ"

วิทยาสัตว์ลึกลับ ได้มีผู้ที่ศึกษาศาสตร์ทางด้านนี้อย่างจริงจัง มีนักวิทยาศาสตร์หลายคนที่มีชื่อเสียงทางด้านนี้ อาทิ คาร์ล ชูเกอร์ ชาวอังกฤษ, รอย แมคคัล และลอเรน โคลแมน ชาวอเมริกัน เป็นต้น  จนมีการก่อตั้งขึ้นเป็น สมาคมวิทยาสัตว์ลึกลับนานาชาติ (International society of Cryptozoology, ตัวย่อ: ISC) ขึ้นในปี  ค.ศ. 1982 มีสำนักงานใหญ่ที่เมืองทูซอน  รัฐแอริโซนา สหรัฐอเมริกา  โดยทุกปีสมาคมจัดการประชุมใหญ่เพื่อให้สมาชิกแลกเปลี่ยนความรู้และยังมีการจัดส่งคณะออกสำรวจค้นหาสัตว์ลึกลับจากทั่วโลกเป็นประจำ เช่น การทดสอบดีเอ็นเอของเยติ เป็นต้น

อย่างไรก็ดี ได้มีการวิจารณ์ว่า วิทยาสัตว์ลึกลับเป็นศาสตร์ที่ไม่ได้รับการยอมรับจากนักวิทยาศาสตร์อย่างแท้จริง และไม่ยอมรับให้เป็นแขนงหนึ่งของสัตววิทยา โดยถือเป็นวิทยาศาสตร์เทียม ด้วยหลายอย่างมิได้ใช้ระเบียบวิธีทางวิทยาศาสตร์ แต่สำหรับผู้ที่ศึกษาศาสตร์ทางด้านนี้กลับมีความเชื่อมั่น ด้วยมีการค้นพบสัตว์หลายชนิดที่โลกไม่รู้จักหรือคิดว่าสูญพันธุ์ไปแล้วหลายอย่าง เช่น ปลาซีลาแคนท์ ที่แอฟริกา, ซาวลา ที่เวียดนาม เป็นต้น

## อ้างอิง

## แหล่งข้อมูลอื่น
* เว็บไซต์ของสมาคมวิทยาสัตว์ลึกลับนานาชาติ 

หมวดหมู่:สัตว์ประหลาด
หมวดหมู่:สิ่งเหนือธรรมชาติ
หมวดหมู่:วิทยาศาสตร์เทียม
พีซเมคเกอร์ หยุดนิวเคลียร์มหาภัยถล่มโลก

**พีซเมคเกอร์ หยุดนิวเคลียร์มหาภัยถล่มโลก** () เป็นภาพยนตร์แอกชันทริลเลอร์แนวการเมืองสัญชาติอเมริกันใน ค.ศ. 1997 ที่แสดงนำโดย George Clooney, Nicole Kidman, Armin Mueller-Stahl, Marcel Iureș และ Aleksandr Baluev และกำกับโดย Mimi Leder (ในงานกำกับภาพยนตร์ครั้งแรกของเธอ) ถือเป็นภาพยนตร์เรื่องแรกที DreamWorks Pictures จัดจำหน่าย แม้ว่าเนื้อเรื่องเกิดขึ้นทั่วโลก แต่สถานที่ถ่ายทำโดยหลักอยู่ในประเทศสโลวาเกีย กับบางฉากถ่ายทำในนครนิวยอร์ก ฟิลาเดลเฟีย และประเทศมาซิโดเนียเหนือ พื้นฐานสำหรับภาพยนตร์เรื่องนี้คือหนังสือ ค.ศ. 1997 เรื่อง *One Point Safe* โดยแอนดรูว์กับเลสลี ค็อกเบิร์น เกี่ยวกับสถานะคลังอาวุธนิวเคลียร์ของประเทศรัสเซีย

## เนื้อเรื่อง
ทั่วทั้งโลกต้องตื่นตะลึงอย่างฉับพลันเมื่อรถไฟบรรทุกหัวรบนิวเคลียร์ของรัสเซียที่ถูกระบุให้ทำลายทิ้งตามข้อตกลงปลดอาวุธนิวเคลียร์ระหว่างชาติ เกิดอุบัติเหตุชนกับรถไฟบรรทุกผู้โดยสารทำให้หัวรบนิวเคลียร์กว่า 75 ตันเกิดระเบิดทันที และส่วนหนึ่งสูญหายไปในช่วงเกิดชุลมุน เป็นเหตุให้ ดร.จูเลีย เคลลี่ นักวิทยาศาสตร์ฟิสิกส์นิวเคลียร์สาวในฐานะหัวหน้ากลุ่มต่อต้านนิวเคลียร์ประจำทำเนียบขาวต้องเข้ามาปฏิบัติภารกิจพิเศษเพื่อสืบหาตัวผู้ร้าย โดยต้องร่วมมือกับ พันเอก ทอม เดโว หนึ่งในผู้บัญชาการของหน่วยปฏิบัติการพิเศษแห่งกองทัพสหรัฐ ผู้ที่มักจะมีแนวความคิดและจริยธรรมขัดแย้งกับ ดร.จูเลียเสมอ แต่ไม่ว่ายากเย็นเพียงใดทั้งสองต้องร่วมมือกันทำทุกอย่าง ก่อนที่ความหายนะจะแผ่ไปทั่วทุกมุมโลก

## นักแสดง
*นิโคล คิดแมน...ดร.จูเลีย เคลลี่
*จอร์จ คลูนีย์...พันเอก ทอม เดโว
*อาร์มิน มุลเลอร์-สตาห์ล...ดิมิทรี เวอร์ติคอฟฟ์

## เบื้องหลัง
*The Peacemaker* เป็นภาพยนตร์เรื่องแรกจากการผลิตของ ดรีมเวิร์กส บริษัทผลิตภาพยนตร์ของฮอลลีวู้ด ที่เพิ่งก่อตั้งขึ้นมาก่อนหน้านั้นไม่นาน โดย สตีเวน สปีลเบิร์ก, เจฟฟรีย์ แคตเซนเบิร์ก และเดวิด เกฟเฟน สำหรับในเรื่องนี้ ผู้กำกับภาพยนตร์ คือ มิมิ ลีเดอร์ ผู้กำกับฯหญิงเจ้าของรางวัลเอ็มมี่จากซีรีส์ชุด *[[อีอาร์ (ซีรีส์)|ER]]* ที่ประสบความสำเร็จอย่างมาก และได้ จอร์จ คลูนีย์ นักแสดงหนุ่มชาวอเมริกันที่เคยร่วมงานกับลีเดอร์มาก่อนใน *ER* มารับบทนำ คู่กับ นิโคล คิดแมน นางเอกชาวออสเตรเลีย 

ภาพยนตร์ถ่ายทำในหลายสถานที่ ทั้ง มาซิโดเนีย, นิวยอร์ก, ฟิลาเดลเฟีย, บราติสลาวา และเวียนนา 

ดนตรีประกอบประพันธ์ โดย ฮานส์ ซิมเมอร์ นักประพันธ์เพลงชาวเยอรมันที่มีผลงานระดับโลกมาก่อนหน้านั้น หลายเรื่อง อัลบั้มดนตรีประกอบจัดจำหน่าย โดย ยูนิเวอร์แซลมิวสิก

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ระทึกขวัญ
หมวดหมู่:ภาพยนตร์โลดโผน
หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ที่ถ่ายทำในประเทศเช็กเกีย‎
หมวดหมู่:ภาพยนตร์ที่ถ่ายทำในประเทศรัสเซีย
หมวดหมู่:ภาพยนตร์ที่ถ่ายทำในนครนิวยอร์ก‎
มหาวิทยาลัยแปซิฟิกเวสเทิร์น

**มหาวิทยาลัยแปซิฟิกเวสเทิร์น** (Pacific Western University) หรือเรียกว่า **มหาวิทยาลัยนานาชาติอเมริกันแพกเวส** (American PacWest International University) ถูกจดทะเบียนทางธุรกิจในชื่อ **มหาวิทยาลัยแปซิฟิกเวส (ฮาวาย)**  ตั้งอยู่ ณ รัฐฮาวาย ประเทศสหรัฐอเมริกา เป็นสถาบันการศึกษาที่ไม่ผ่านการรับรองมาตรฐานคุณภาพระบบอุดมศึกษาของอเมริกา ถูกปิดเมื่อปีพ.ศ. 2549

## อ้างอิง

หมวดหมู่:สมาคมมหาวิทยาลัยภาคพื้นแปซิฟิก
นกศิวะหางสีตาล

**นกศิวะหางสีตาล** หรือ **นกศิวะหางตาล** (; )  เป็นนกในวงศ์นกกะรางและนกหางรำ (Leiothrichidae) พบในอนุทวีปอินเดียและเอเชียตะวันออกเฉียงใต้ เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

## ลักษณะ
นกศิวะหางสีตาลเป็นนกที่มีขนาดปานกลาง ตัวผู้และตัวเมียเหมือนกัน ทางด้านบนของตัวมีสีเขียวมะกอก ด้านล่างมีสีอ่อนกว่าบนหลัง รอบตามีสีเหลือง หางและปีกบางส่วนมีสีน้ำตาลแกมแดง หน้าผากมีสีน้ำตาลแดง ที่คอมีลายขวางสีดำ  มีความยาวจากปลายปากจรดปลายหางประมาณ16-18.5 เซนติเมตร มีหัวสีน้ำตาลอมส้มซึ่งค่อยๆจางลงจนกลมกลืนกับสีของหลัง ไหล่ สะโพกซึ่งเป็นสีเขียวอ่อนแกมเทา คางสีเหลืองเข้ม ใต้คอสีขาวมีลายบั้งสีดำขวางอยู่หลายๆบั้ง ทำให้ดูเหมือนเป็นนกที่มีคอลายๆ ปากสีน้ำตาลเข้ม ขนคลุมส่วนล่างของลำตัวเป็นสีเหลืองออกเขียวอ่อนนิดๆ ขนปีกมีสีเป็นชุดเดียวกับขนหางคือสีน้ำตาลแกมแดง ดำ และ ขาว มีจุดเด่นซึ่งเป็นที่มาของชื่อคือขนหางคู่บนสุดมีสีน้ำตาลแกมแดง ปลายหางเป็นสีขาวอมเหลือง ขอบขนและขนหางคู่อื่นเป็นสีดำ ตัวผู้และตัวเมียหน้าตาคล้ายคลึงกัน
250px|thumb|left|ลักษณะของนกศิวะหางตาล
250px|thumb|left|นกศิวะหางตาลเกาะบนต้นไม้

## การกระจายพันธุ์
พบในอนุทวีปอินเดีย และเอเชียตะวันออกเฉียงใต้, กระจายพันธุ์ข้ามไปยังภูฐาน, อินเดีย, ลาว, มาเลเซีย, พม่า, เนปาล, ไทย, ทิเบต และเวียดนาม อาศัยในป่าดิบเขาเขตร้อนและกึ่งเขตร้อน สูงจากระดับน้ำทะเล 1500-3700 เมตร
สำหรับในประเทศไทย พบในภาคตะวันตกเฉียงเหนือ พบได้บ่อยมากที่ดอยอินทนนท์ โดยชนิดย่อยที่พบในเมืองไทยคือชนิดย่อย *M.s.castanicauda* ซึ่งพบเป็นครั้งแรกในประเทศพม่าเมื่อปี พ.ศ. 2420 และพบในเมืองไทยที่ดอยอินทนนท์เมื่อ พ.ศ. 2477 นอกจากดอยอินทนนท์แล้วยังสามารถพบนกศิวะหางสีตาลได้ที่ดอยผ้าห่มปก เชิงยอดเขาโมโกจู จังหวัดกำแพงเพชร เขตรักษาพันธุ์สัตว์ป่าอุ้มผาง จังหวัดตาก
230px|thumb|นกศิวะหางตาลเมื่อถึงฤดูหนาวจะอาศัยกินพวกน้ำหวานจากดอกไม้

## พฤติกรรม
ทำรังวางไข่ในช่วงฤดูฝน เมื่อถึงฤดูผสมพันธุ์นกในฝูงจะแยกย้ายกันไปอยู่เป็นคู่ ในการเกี้ยวพาราสีนกแต่ละคู่จะเบียดกันแนบชิดตลอดเวลา ทำรังเป็นรูปถ้วยสูงจากพื้นดิน1-3เมตร ทำรังด้วยหญ้า ใบไผ่ มอส เปลือกต้นก่อที่นำมาขัดสานเป็นรูปถ้วยแล้วรัดภายนอกด้วยไลเคนส์ทำให้รังดูแข็งแรงและกลมกลืนกับสภาพแวดล้อม รองก้นรังด้วยขนสัตว์ รากไม้เล็กๆ ฝอยลม ใบสน วางไข่ครอกละ 2-4 ฟอง เปลือกไข่สีเขียวอมฟ้าหรือน้ำเงินเข้ม หรือน้ำเงินแกมเขียว ทั้งพ่อและแม่นกช่วยกันเลี้ยงลูกอ่อน การกินอาหารกินพวกแมลง หนอน เมื่อถึงฤดูหนาวจะอาศัยกินพวกน้ำหวานจากดอกไม้

## อ้างอิง
* BirdLife International 2004.  .   2006 IUCN Red List of Threatened Species.   Downloaded on 26 July 2007.
* Collar, N. J. & Robson C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

## แหล่งข้อมูลอื่น

หมวดหมู่:นกศิวะ
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
พิซีน

**พิซีน** (Picene) เป็นไฮโดรคาร์บอนที่พบในเรซิน และ ในถ่านหิน น้ำมันดินและปิโตรเลียม  เตรียมได้จากปฏิกิริยาของ  anhydrous aluminium chloride กับส่วนผสมของ แนฟทาลีน และ 1,2-Dibromoethane หรือโดยการกลั่น a-dinaphthostilbene เมื่อตกผลึกจะไม่มีสีแต่จะเรืองแสงสีน้ำเงิน ละลายในกรดซัลฟิวริกเข้มข้น ได้สารละลายสีเขียว  กรดโครมิก ใน กรดอะซีติกเข้มข้นจะออกซิไดส์พิซีนไปเป็น picene-quinone, picene-quinone carboxylic acid, และเป็น phthalic acid ในที่สุด

เมื่อทำปฏิกิริยากับ โพแทสเซียม หรือ รูบิเดียม ที่อุณหภูมิต่ำกว่า 18 K พิซีนจะมีคุณสมบัติเป็นตัวนำยิ่งยวด 

## อ้างอิง


หมวดหมู่:โพลีไซคลิกอะโรมาติกไฮโดรคาร์บอน